நவம்பர் 15

நிகழ்வுகள் 
 565 – மூன்றாம் யசுட்டின் பைசாந்தியப் பேரரசராக தனது மாமா முதலாம் யசுட்டினியனுக்குப்ப் பின்னர் முடிசூடினார்.
1505 – போர்த்துக்கேய மாலுமியும் நாடுகாண் பயணியுமான லோரன்சு டி அல்மெய்டா, கொழும்பை வந்தடைந்து ஐரோப்பியக் குடியேற்றத்தை ஆரம்பித்தார்.
1532 – பிரான்சிஸ்கோ பிசாரோயின் தலைமையில் எசுப்பானியத் தேடல் வெற்றி வீரர்கள் இன்காத் தலைவர் அத்தகுவால்பாவை முதல் தடவையாகச் சந்தித்தனர்.
1533 – எசுப்பானியத் தேடல் வெற்றி வீரர் பிரான்சிஸ்கோ பிசாரோ இன்கா பேரரசின் தலைநகர் குசுக்கோவை அடைந்தார்.
1705 – சிபோ நகர சமரில் ஆத்திரிய-டென்மார்க்குப் படைகள் அங்கேரியர்களை வென்றன.
1791 – முதலாவது அமெரிக்கக் கத்தோலிக்கக் கல்லூரி ஜார்ஜ்டவுன் பல்கலைக்கழகம் திறக்கப்பட்டது.
1864 – அமெரிக்க உள்நாட்டுப் போர்: கூட்டுப்படைத் தளபதி வில்லியம் சேர்மன் அட்லாண்டா நகரைத் தீக்கிரையாக்கி ஜோர்ஜியாவின் சவான்னா துறைமுகம் நோக்கி நகர்ந்தார்.
1889 – பிரேசிலை குடியரசாக இரண்டாம் பெதுரோ அறிவித்தார். ஆனாலும் அதனை அடுத்து நிகழ்ந்த இராணுவப் புரட்சியில் இரண்டாம் பெதரோ ஆட்சியிழந்தார்.
1915 – வின்ஸ்டன் சர்ச்சில் லிபரல் அரசில் இருந்து பதவி விலகி, மேற்கு முன்னணியின் 6-வது படைப் பிரிவில் இணைந்தார்.
1920 – உலக நாடுகள் சங்கத்தின் முதலாவது அமர்வு ஜெனீவாவின் இடம்பெற்றது.
1922 – எக்குவடோர், உவயாகில் நகரில் நடைபெற்ற பொது வேலை நிறுத்தத்தில் ஆயிரத்திற்கும் அதிகமானோர் கொல்லப்பட்டனர். 
1928 – இங்கிலாந்தில் மேரி ஸ்டான்போர்டு ரை துறைமுகத்தில் மூழ்கியதில் அதன் அனைத்து 17 ஊழியரும் உயிரிழந்தனர்.
1933 – தாய்லாந்தில் முதற் தடவையாகப் பொதுத்தேர்தல் இடம்பெற்றது.
1941 – நாட்சி ஜெர்மனியில் சில உயர் அதிகாரிகளைத் தவிர்த்து அனைத்து ஓரினச்சேர்க்கையாளர்களையும் வதைமுகாம்களுக்கு அனுப்ப உத்தரவிடப்பட்டது.
1942 – இரண்டாம் உலகப் போர்: சொலமன் தீவுகளில் குவாடல்கனல் என்ற இடத்தில் சப்பானியப் கடற்படையுடன் இடம்பெற்ற மோதல்களில் கூட்டுப் படைகள் வெற்றி பெற்றன.
1943 – பெரும் இன அழிப்பு: நாட்சி ஜெர்மனியில் அனைத்து ஜிப்சிகளையும் யூதர்களுக்கு இணையாக வதைமுகாம்களுக்கு அனுப்ப உத்தரவிடப்பட்டது.
1948 – இலங்கையில் மலையகத் தமிழரின் வாக்குரிமை பறிக்கப்பட்டது.
1949 – நாத்தூராம் கோட்சே, நாராயண் ஆப்தே ஆகியோர் மகாத்மா காந்தியைக் கொலை செய்த குற்றத்திற்காக தூக்கிலிடப்பட்டனர்.
1966 – போயிங் 727 வானூர்தி ஒன்று பெர்லினில் வீழ்ந்ததில் மூவர் உயிரிழந்தனர்.
1966 – ஜெமினி 12 விண்கலம் அட்லாண்டிக் கடலில் பாதுகாப்பாக இறங்கியது.
1969 – பனிப்போர்: சோவியத் நீர்மூழ்கி கே-19 அமெரிக்காவின் காட்டோ என்ற நீர்மூழ்கியுடன் பேரன்ட்சு கடலில் மோதி மூழ்கியது.
1969 – வியட்நாம் போர்: வாசிங்டன் டிசியில் 250,000-500,000 பேர் போருக்கெதிராக ஆர்ப்பாட்ட ஊர்வலத்தில் பங்குபற்றினர்.
1971 – இன்டெல் நிறுவனம் உலகின் முதலாவது வணிகரீதியிலான 4004 என்ற ஒற்றைச்சில் நுண்செயலியை வெளியிட்டது.
1978 – டக்ளஸ் டிசி-8 தனியார் பயணிகள் விமானம் கொழும்புக்கு அருகில் விபத்துக்குள்ளாகியதில் 183 பேர் உயிரிழந்தனர்.
1983 – வடக்கு சைப்பிரசின் துருக்கியக் குடியரசு நிறுவப்பட்டது. துருக்கி மட்டுமே இதனை அங்கீகரித்தது.
1987 – உருமேனிய சோசலிசக் குடியரசு, பிராசொவ் நகரில் தொழிலாளரக்ள் கம்யூனிச அரசுக்கெதிராகக் கிளர்ச்சியில் ஈடுபட்டனர்.
1988 – சோவியத் ஒன்றியத்தின் ஆளற்ற பியூரான் விண்ணோடம் தனது முதலாவது கடைசியுமான பயணத்தை ஆரம்பித்தது.
1988 – இசுரேல்-பாலத்தீனப் பிணக்கு: பாலத்தீனம் தனிநாடாக பாலத்தீன தேசியப் பேரவையினால் அறிவிக்கப்பட்டது.
1990 – கம்யூனிச பல்கேரிய மக்கள் குடியரசு கலைக்கப்பட்டு புதிய குடியரசு நிறுவப்பட்டது.
1990 – அட்லாண்டிஸ் விண்ணோடம் எஸ்டிஎஸ்-38 விண்கலத்தை விண்ணுக்குக் கொண்டு சென்றது.
2000 – அங்கோலா, லுவாண்டாவில் அன்டோனொவ் வானூர்தி ஒன்று வீழ்ந்ததில் 40 பேர் உயிரிழந்தனர்.
2000 – இந்தியாவில் சார்க்கண்ட் தனிமாநிலமாக உருவாக்கப்பட்டது.
2002 – கூ சிங்தாவ் சீனக் கம்யூனிஸ்ட் கட்சியின் பொதுச் செயலாளர் ஆனார்.
2007 – வங்க தேசத்தில் கிளம்பிய பெரும் சூறாவளியினால் 5,000 பேருக்கு மேல் கொல்லப்பட்டனர்.
2012 – சீ சின்பிங் சீனக் கம்யூனிஸ்ட் கட்சியின் பொதுச் செயலாளர் ஆனார்.
2018 – கஜா புயல் தமிழகத்தை குறிப்பாக டெல்டா பகுதிகளில் பெறும் சேதத்தை ஏற்படுத்தியது.

 பிறப்புகள் 

1738 – வில்லியம் எர்செல், செருமானிய-ஆங்கிலேய வானியலாளர், இசையமைப்பாளர் (இ. 1822)
1849 – மேரி எம்மா பிருடு, அமெரிக்க வானியலாளர் (இ. 1934)
1875 – பிர்சா முண்டா, இந்தியப் புரட்சியாளர், விடுதலைப் போராட்டப் போராளி (இ. 1900)
1877 – அரிகேசநல்லூர் முத்தையா பாகவதர், கருநாடக இசைக் கலைஞர் (இ. 1945)
1885 – கிஜூபாய் பதேக்கா, இந்தியக் கல்வியாளர் (இ. 1939)
1887 – ஜோர்ஜியா ஓ'கீஃப், அமெரிக்க ஓவியர் (இ. 1986)
1891 – இர்வின் ரோமெல், செருமானிய இராணுவ அதிகாரி (இ. 1944)
1901 – பு. இரா. புருடோத்தமர், தமிழ், வைணவ அறிஞர் (இ. 1976)
1914 – வி. ஆர். கிருஷ்ணய்யர், இந்திய உச்சநீதிமன்ற நீதிபதி (இ. 2014)
1921 – பூர்ணம் விஸ்வநாதன், தமிழக நாடக, திரைப்பட நடிகர், வானொலி செய்தி வாசிப்பாளர் (இ. 2008)
1923 – கே. வீ. நாராயணசுவாமி, கேரள கருநாடக வாய்ப்பாட்டுக் கலைஞர் (இ. 2002)
1923 – ராதா பர்னியர், சென்னை பிரம்மஞானசபை தலைவி (இ. 2013)
1931 – குழந்தை ம. சண்முகலிங்கம், ஈழத்து நாடகக் கலைஞர் (இ. 2025)
1933 – ஏ. எல். அப்துல் மஜீத், கிழக்கிலங்கை அரசியல்வாதி (இ. 1987)
1947 – மால்கம் ரஞ்சித், இலங்கை கத்தோலிக்கக் கருதினால்
1986 – சானியா மிர்சா, இந்திய டென்னிசு வீராங்கனை
1991 – சைலீன் வூட்லி, அமெரிக்க நடிகை

 இறப்புகள் 
1280 – பெரிய ஆல்பர்ட், செருமானிய இறையியலாளர், மெய்யியலாலர் (பி. 1193)
1630 – யோகான்னசு கெப்லர், செருமானிய வானியலாளர், கணிதவியலாளர் (பி. 1571)
1856 – மதுசூதன் குப்தா, இந்திய மருத்துவர் (பி. 1800)
1908 – டோவாகர் சிக்சி, சீனப் பேரரசி (பி. 1835)
1917 – எமில் டேர்க்கேம், பிரான்சிய சமூகவியலாளர், மெய்யியலாளர் (பி. 1858)
1937 – ஜெய்சங்கர் பிரசாத், இந்திய எழுத்தாளர் (பி. 1889
1949 – நாராயண் ஆப்தே, மகாத்மா காந்தியை சுட்டுக்கொன்ற கொலையாளி (பி. 1911)
1949 – நாத்தூராம் கோட்சே, மகாத்மா காந்தியை சுட்டுக்கொன்ற கொலையாளி (பி. 1910)
1959 – சார்ல்ஸ் தாம்சன் ரீசு வில்சன், நோபல் பரிசு பெற்ற இசுக்கொட்டிய இயற்பியலாளர் (பி. 1869)
1982 – வினோபா பாவே, இந்திய காந்தியவாதி (பி. 1895)
2012 – கே. சி. பாண்ட், இந்திய அரசியல்வாதி (பி. 1931)
2016 – சோழியான், ஈழத்து எழுத்தாளர் (பி. 1960)
2020 – சௌமித்திர சாட்டர்ஜி, இந்திய வங்காள நடிகர் (பி. 1935)

 சிறப்பு நாள் 
 விடுதலை நாள் (பாலத்தீனம் 1988)
 அமைதி நாள் (கோட் டிவார்)
 குடியரசு நாள் (பிரேசில்)
 தேசிய மர நடுகை நாள் (இலங்கை)

 வெளி இணைப்புகள் 



 நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்